
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 30 din 03.11.2017

Au participat membrii Consiliului de Observatori: 
Nicolae SPĂTARU, Lilia GUREZ, Vitalie ȚAPEȘ, Marina ȚURCAN,
Ludmila VASILACHE, Alexandru VASILACHI, Veaceslav VLAD.
Au asistat:
Veaceslav Gheorghișenco, director Radio;

Ecaterina Stratan, director TV;
Constantin Vulpe, șef Serviciu dezvoltare strategică;

Simion Ciobanu, preşedinte al Consiliului Sindical Ramural;
Vitalie Covali, specialist principal Serviciul juridic;

Tatiana Lupașcu, specialist principal Serviciul juridic;

Galina Blanaru, director financiar;

Victor Stahi, director Departament înregistrări și colective muzicale;

Petru Sinica, șef Serviciu resurse umane;

Anatolie Carabulea, vicedirector Departament logistică.

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 7 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:00: „PRO” - 7 voturi (N. Spătaru, L. Gurez, V. Țapeș, M. Țurcan, L. Vasilache, A. Vasilachi, V. Vlad).
Președintele Consiliului de Observatori, dl Nicolae Spătaru, a supus votului următoarea ordine de zi:
1. Examinarea sesizării domnului Simion Ciobanu.

2. Examinarea contractului de locațiune cu SRL „Provenda-Tur”. 
3. Monitorizarea emisiunii „Moldova în direct” pe luna octombrie 2017.
4. Diverse.

S-a votat: „PRO” – 7 voturi (N. Spătaru, L. Gurez, V. Țapeș, 
M. Țurcan, L. Vasilache, A. Vasilachi, V. Vlad).
Se pune în discuție chestiunea cu nr. 1 - Examinarea sesizării domnului Simion Ciobanu.

În adresa Consiliului de Observatori a parvenit un demers din partea dlui Simion Ciobanu, președinte al Consiliului Sindical Ramural, prin care se solicită lichidarea discriminării în contractele individuale de munca ale salariaților IPNA Compania „Teleradio-Moldova”, întocmite până în anul 2012, prin includerea clauzei privind acordarea celor 3 zile suplimentare la concediu pentru situația în care angajatul nu beneficiază de concedii medicale. 
Dna Ludmila Vasilache l-a întrebat pe dl Ciobanu care este numărul angajaților care nu au această clauză în contractul individual de muncă.
Dl Ciobanu a spus că peste 80% din angajații Companiei.

I s-a oferit cuvântul dlui Petru Sinica, șef al Serviciului resurse umane, care a spus că această clauză a fost introdusă, în anul 2012, de către fostul angajator. Acest proces n-a fost dus la bun sfârșit pentru că în contractele celor angajați până la acea dată lipsește și astăzi această clauză, pe care unii o consideră drept o formă de discriminare. 
Dl Ciobanu crede că această clauză trebuie să fie introdusă în toate contractele individuale de muncă, sau să fie exclusă din cele semnate după anul 2012.
Dna Vasilache a menționat că este necesar ca angajatorul să negocieze contractele individuale de muncă și să introducă această clauză și în contractele celor angajați până în anul 2012, pentru a elimina această discriminare.
Propunerea dnei Vasilache a fost susținută de către membrii CO.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de sesizarea domnului Simion Ciobanu.
2. Președintele IPNA Compania „Teleradio-Moldova” va emite un ordin prin care va propune salariaților care au fost angajați până în anul 2012 să-și renegocieze contractele individuale de muncă și să fie introdusă clauza cu privire la acordarea celor 3 zile suplimentare la concediu pentru situația în care aceștia, pe parcursul unui an, n-au beneficiat de concediu medical.
3. Președintele IPNA Compania „Teleradio-Moldova” va informa Consiliul de Observatori despre rezultatele negocierilor.
4. Prezenta hotărâre intră în vigoare în ziua adoptării.
S-a votat: „PRO” - 7 voturi (N. Spătaru, L. Gurez, M. Țurcan, 
V. Țapeș, L. Vasilache, A. Vasilachi, V. Vlad).
Se pune în discuție chestiunea cu nr. 2 - Examinarea contractului de locațiune cu SRL „Provenda-Tur”. 
Preşedintele Consiliului de Observatori, dl Nicolae Spătaru, a oferit cuvântul dlui Anatolie Carabulea, vicedirector al Departamentului logistică, care a informat membrii Consiliului de Observatori că SRL „Provenda-Tur” a depus o cerere prin care dorește să închirieze un mic spațiu din contul holului de la intrarea principală a Televiziunii, pentru amplasarea unui aparat de cafea.

Dl Carabulea a menționat că potențialul locatar a studiat prevederile draftului contractului de locațiune, le acceptă în totalitate și solicită semnarea acestuia.
Membrii Consiliului de Observatori au examinat proiectul Contractului de locațiune cu SRL „Provenda-Tur” și actele cu privire la locatar. 
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:
1. Se aprobă Contractul de locațiune cu SRL „Provenda-Tur”.
2. Prezenta hotărâre intră în vigoare în ziua adoptării.
S-a votat: „PRO” - 7 voturi (N. Spătaru, L. Gurez, V. Țapeș, M. Țurcan
L. Vasilache, A. Vasilachi, V. Vlad).
Se pune în discuție chestiunea cu nr. 3 - Monitorizarea emisiunii „Moldova în direct” pe luna octombrie 2017.

Preşedintele Consiliului de Observatori, dl Nicolae Spătaru, a oferit cuvântul dnei Lilia Gurez, care a menționat faptul că prezentatorii emisiunii „Moldova în direct” sunt jurnaliști competenți și dispun de pregătirea necesară pentru a modera o asemenea emisiune.
Dna Gurez a întrebat-o pe dna Ecaterina Stratan, Directorul TV, cum sunt selectate subiectele/temele discutate în cadrul emisiunilor.
Dna Stratan a spus că sunt subiecte de actualitate.
Dna Gurez a recomandat Directorului TV să definească mai clar formatul emisiunii în ceea ce privește numărul de invitați.
Dl Nicolae Spătaru a menționat că subiectele dezbaterilor din cadrul emisiunii sunt foarte necesare și de actualitate. Totodată dl Spătaru i-a recomandat Directorului TV să asigure, dacă e posibil, ca „Moldova în direct” să fie o emisiune mai dinamică.
Dl Vitalie Țapeș, de asemenea, a menționat că emisiunea are nevoie de mai mult dinamism și a recomandat să se lucreze asupra realizării emisiunii din punct de vedere tehnic.
Dl Alexandru Vasilachi a menționat că imaginea este statică și a recomandat să se lucreze asupra mobilității camerelor video și interacțiunii cu invitații, dar și cu spectatorii.
Dna Ludmila Vasilache a vorbit despre problemele tehnice care apar în timpul accesării emisiunii pe site-ul Companiei, cerând ca acestea să fie soluționate, și a recomandat să se lucreze mai mult asupra dinamismului și implicării prezentatorului în moderarea emisiunii.

Dl Veaceslav Vlad a menționat că „Moldova în direct” este o emisiune bună și necesară și a recomandat ca prezentatorii să fie foarte bine documentați și pregătiți pentru a modera și interveni în discuții și dezbateri. 
Directorul TV a asigurat asistența că va încerca să aducă îmbunătățiri acestei emisiuni.

Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:
1. Se ia act de raportul de monitorizare al emisiunii „Moldova în direct” pe luna octombrie 2017.
2. Consiliul de Observatori recomandă Directorului TV să țină cont de prevederile art. 7 din Codul audiovizualului al Republicii Moldova în realizarea emisiunilor. 
3. Prezenta hotărâre intră în vigoare în ziua adoptării.
S-a votat: „PRO” - 7 voturi (N. Spătaru, L. Gurez, V. Țapeș, M. Țurcan

L. Vasilache, A. Vasilachi, V. Vlad).
Durata şedinţei: 15:00-16:45
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

